rejauldu/bengali-wikipedia huggingface dataset:
জর্জ জন ফ্রেডেরিক ওয়েস্ট, ভিসকাউন্ট ক্যান্টেলুপ (২৫/২৬ এপ্রিল ১৮১৪ - ২৫ জুন ১৮৫০)   ছিলেন একজন ব্রিটিশ রাজনীতিবিদ।  জন্ম থেকেই ভিসকাউন্ট ক্যান্টেলুপের উপাধিতে ভূষিত, তিনি ছিলেন জর্জ স্যাকভিল-ওয়েস্ট, ৫ম আর্ল ডি লা ওয়ারের জ্যেষ্ঠ পুত্র, ডরসেটের তৃতীয় ডিউক জন স্যাকভিলের কন্যা লেডি এলিজাবেথ স্যাকভিলের পিতা। তিনি ছিলেন মেজর-জেনারেল চার্লস স্যাকভিল-ওয়েস্ট, ষষ্ঠ আর্ল ডি লা ওয়ারের বড় ভাই, মর্টিমার স্যাকভিল-ওয়েস্ট, প্রথম ব্যারন স্যাকভিল, লিওনেল স্যাকভিল-ওয়েস্ট, দ্বিতীয় ব্যারন স্যাকভিল এবং বেডফোর্ডের ডাচেস এলিজাবেথ রাসেলের বড় ভাই । তিনি অক্সফোর্ডের ক্রাইস্ট চার্চে শিক্ষা লাভ করেন। [ তথ্যসূত্র প্রয়োজন ]  লর্ড ক্যান্টেলুপ গ্রেনেডিয়ার গার্ডসে দায়িত্ব পালন করেন এবং লেফটেন্যান্ট পদে পৌঁছান। ১৮৩৭ সালে তিনি হেলস্টনের পার্লামেন্টে ফিরে আসেন, এই আসনে তিনি ১৮৪০ সাল পর্যন্ত অধিষ্ঠিত ছিলেন। তারপর ১৮৪১ সাল পর্যন্ত লুইসের প্রতিনিধিত্ব করেন। ১৮৫০ সালের জুন মাসে ৩৬ বছর বয়সে অবিবাহিত অবস্থায় তিনি তার বাবার মৃত্যুর আগে মারা যান। তার ছোট ভাই চার্লস অবশেষে প্রথম রাজ্যে স্থলাভিষিক্ত হন। [ তথ্যসূত্র প্রয়োজন ]   তথ্যসূত্র    বহিঃসংযোগ   বিষয়শ্রেণী:গ্রেনাডিয়ার গার্ড কর্মকর্তা বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:১৮৫০-এ মৃত্যু বিষয়শ্রেণী:১৮১৪-এ জন্ম বিষয়শ্রেণী:হেলস্টনের যুক্তরাজ্যের সংসদ সদস্য বিষয়শ্রেণী:ওয়েস্ট পরিবার
মাহে নদী (মইয়ালিপুলা নামেও পরিচিত) হল দক্ষিণ ভারতের একটি নদী। এটি কেরল রাজ্য এবং পুদুচেরির মাহের উপকূলীয় বিস্তৃতির মধ্য দিয়ে প্রবাহিত। এছাড়াও ব্রিটিশ শাসনকালে এই নদী ভারতের ইংলিশ চ্যানেল নামে পরিচিত ছিল।  ভূগোল পশ্চিমঘাট পর্বতমালার ওয়ায়ানাদের পাহাড়ে এই নদীর উৎপত্তি। এটি পশ্চিম মুখে চলে মাহেতে আরব সাগরে এসে মিশেছে। এই যাত্রাপথে এটি মোট ৫৪ কিমি (৩৩.৫ মাইল) দূরত্ব অতিক্রম করেছে। এর উৎসমুখের উচ্চতা সমুদ্রতল থেকে ৯১০ মিটার ওপরে। নদীটি নারিপিট্টা, ভানিমেল, পেরুভঙ্কারা, আইয়ানকোড, আইরিঙ্গানুর, ত্রিপঙ্গাথুর, পেরিঙ্গালাম, এডাচেরি  কাচেরি, ইরামালা, পারক্কাদ্বু করিয়াদ, ওলাভিলাম, কন্নুমাক্কার, আজিয়ুর ও মাহে গ্রামগুলির মধ্য দিয়ে গেছে, এবং এইভাবে ৩৯৪  কিমি² এলাকায় অববাহিকা তৈরি করেছে। এর অববাহিকা অঞ্চলটি কেরল রাজ্যের কোঝিকোড় এবং কান্নুর জেলায় অবস্থিত। এই নদীটি মাহে শহরের উত্তর সীমানা নির্দেশ করেছে। এর প্রধান উপনদী হল ধর্মদাম্পুঝা নদী। এই নদীর বার্ষিক গড় স্রোতের প্রবাহ (গণনা করা), ২৪৭.৮ মিমি। এই নদীর নাব্যতা সম্পন্ন দৈর্ঘ্য পুরো যাত্রাপথে মাত্র ২৪ কিমি (পুরো দৈর্ঘ্য ৫৪ কিমি)।  অর্থনীতি অর্থনীতিতে এই নদীর তীরবর্তী অঞ্চলগুলির প্রভাব খুব কম। প্রাচীনকালে এই নদীটি দূর দূরান্তের গ্রামগুলি থেকে মাহেতে এবং মাহে থেকে দূরের গ্রামে জিনিসপত্র পরিবহনের জন্য ব্যবহৃত হত। পুদুচেরি সরকার মাহে নদীর মোহনায় একটি মাছ ধরার বন্দর তৈরির পরিকল্পনা করেছে। তবে প্রযুক্তিগত কারণে নির্মাণাধীন বন্দরটি, মোহনা সংলগ্ন সৈকতে করা হয়েছে। এছাড়াও মাহের পর্যটন সম্ভাবনা বাড়ানোর উদ্দেশ্যে, পুদুচেরি সরকার নদীর ধারে একটি হাঁটার পথ তৈরির পরিকল্পনা নিয়েছে, যেটি নদীর তীরে মাহের মঞ্জক্কাল ওয়াটার স্পোর্টস কমপ্লেক্স থেকে শুরু হয়ে বন্দর পর্যন্ত প্রসারিত হবে।  অল্প-অজানা তথ্য এম মুকুন্দনের মহাগ্রন্থ মইয়ালিপুলয়ুদে তীরঙ্গালিল উপন্যাসে (পৃষ্ঠা ১৯৭৪; মালায়ালমভাষায় রচিত, অর্থ "মাহে নদীর তীরে") এই নদীটির গুণকীর্তন করা হয়েছে। মায়াজ্ঝী নদী ব্রিটিশ শাসন কালে ভারতের "ইংলিশ চ্যানেল" নামে পরিচিত, কারণ এটি ব্রিটিশ-শাসিত টেলিচেরিকে ফরাসী শাসিত মাহে থেকে আলাদা করে রেখেছিল। এটি কেরলের (গড'স ওন কান্ট্রি) সর্বাধিক দূষিত নদী। নগর উন্নয়ন মন্ত্রণালয় (২০১৩), আদমশুমারি ২০১১ এবং কেন্দ্রীয় দূষণ নিয়ন্ত্রণ বোর্ডের সর্বশেষ তথ্যের উপর ভিত্তি করে এই প্রতিবেদনটিতে, অনুমান করা হয়েছে যে ৭৫-৮০% জল দূষণের কারণ গার্হস্থ্য নিকাশী। অপরিশোধিত নিকাশী নদীসহ অন্যান্য জলে এসে পড়ার পরিমাণ প্রায় দ্বিগুণ হয়ে গেছে।  তথ্যসূত্র  বহিঃসংযোগ  বিষয়শ্রেণী:কান্নুর জেলার নদীসমূহ বিষয়শ্রেণী:পশ্চিমঘাট পর্বতমালার নদী
এটি দেশ অনুযায়ী তালিকার একটি ধারাবাহিক পাতা। এই তালিকা সাধারণত সার্বভৌম দেশসমূহের সাথে সম্পর্কিত বিষয়ের অন্তর্ভুক্ত হয়েছে; তবে, সীমিত স্বীকৃতিপ্রাপ্ত রাষ্ট্রসমূহের নাথে সম্পর্কিত বিষয়ও রয়েছে।  দেশের বিষয়ভিত্তিক নিবন্ধ মূল নিবন্ধ    প্রশাসনিক বিভাগ  রাজনীতি  অন্যান্য   রাষ্ট্র এবং সরকারের বর্তমান নেতৃবৃন্দ  নির্বাচনী ফলাফল  পতাকা  গোয়েন্দা সংস্থা  আইনসভা  সামরিক  জাতীয় সংগীত  জাতীয় রাজধানী  জাতীয় সংবিধান  জাতীয় প্রতীকসমূহ  জাতীয় সরকার  রাষ্ট্রীয় নীতিবাক্য  কার্যালয়-ধারক  রাজনৈতিক দল   সরকার ব্যবস্থা   দেশ অনুযায়ী সাজানো বিষয়    বিমানসংস্থা  আয়তন  যুদ্ধ  প্রধান উপাসনা ক্ষেত্র  সমাধিক্ষেত্র  শহর  শিক্ষা  জরুরী গর্ভনিরোধ  দ্বীপ  মানচিত্র  মেট্রো ব্যবস্থা  মোনোরেল ব্যবস্থা  সঙ্গীত ধরন  জাতীয় উদ্যান  সংবাদপত্র  নোবেল বিজয়ী  ঔপন্যাসিক সরকারী ভাষা  ব্যক্তি  জনসংখ্যা  পতিতাবৃত্তি  রেল পরিবহন  রেল প্রতিষ্ঠান  ধর্ম  বিদ্যালয়  শহরতলিসুলভ এবং কমিউটার রেল ব্যবস্থা  টেলিভিশন  ট্রাম এবং হালকা রেল পরিবহন ব্যবস্থা  বিশ্ববিদ্যালয় এবং মহাবিদ্যালয়  বিশ্ব ঐতিহ্যবাহী স্থানসমূহ   অধিকাংশ দেশের জন্য তালিকা  স্থানের নামের বিশেষণ কাঠামো সশস্ত্র বাহিনী জাতীয় প্রতীক দূরালাপনি সংযোগ নম্বর দেশের নামের ব্যুতপত্তি বিবাহবিচ্ছেদের হার এফআইপিএস কোড প্রাক্তন জাতীয় রাজধানী জিডিপি মাথাপিছু জিডিপি ঐতিহাসিক ইউএসডি বিনিময় হার মানব সম্পদ উন্নয়ন সূচক (এইচডিআই) আন্তর্জাতিক অবস্থান ইন্টারনেট টিএলডি আইওসি দেশসমূহের কোড আইওসি কোড প্রচলিত পদবি গণভোট সামাজিক অগ্রগতি সূচক বছর অনুযায়ী সার্বভৌম রাষ্ট্র সর্বোচ্চ কাঠামো শীর্ষ আন্তর্জাতিক Fhস্থান ইউএন সদস্য রাষ্ট্র ভোটদান ব্যবস্থা   অন্যান্য  ইইউ সদস্য দেশ Former countries in Europe after 1815 আইকিউ জাহাজের উপসর্গসমূহ দেশ এবং রাজধানী পরিবর্তনের সময়রেখা  তালিকা দেশ
অশঙ্কা মঞ্জুলা গুরুগে (; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।   খেলোয়াড়ী জীবন  ১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।  আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে।   তথ্যসূত্র    আরও দেখুন   মোহাম্মদ তৌকির  ২০১৫ ক্রিকেট বিশ্বকাপ দলসমূহ  সংযুক্ত আরব আমিরাত জাতীয় ক্রিকেট দল  বিষয়শ্রেণী:আমিরাতি ক্রিকেটার বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
নাজির আহমেদ (১৯২৫ – ১ ফেব্রুয়ারি ১৯৯০) ছিলেন একজন বাঙালি চলচ্চিত্রনির্মাতা ও চলচ্চিত্র ব্যক্তিত্ব। তিনি ১৯৫২ থেকে ১৯৬২ পর্যন্ত পূর্ব পাকিস্তান চলচ্চিত্র উন্নয়ন সংস্থার (পরবর্তীতে বাংলাদেশ চলচ্চিত্র উন্নয়ন কর্পোরেশন) প্রতিষ্ঠাতা নির্বাহী পরিচালক হিসাবে দায়িত্ব পালন করেন।   প্রাথমিক জীবন  আহমেদ পুরান ঢাকার নিকটবর্তী ইসলামপুরের ১৭ আশিক লেনে ঢাকার বিখ্যাত মির্জা পরিবারে জন্মগ্রহণ করেন। তার দাদা মির্জা হায়াৎ নবাবদের জন্য অভিনেতা হিসাবে কাজ করতেন। সেইসাথে তার বাবা মির্জা ফকির এবং চাচা মির্জা কাদেরও ছিলেন অভিনেতা। আহমেদের বড় ভাই আবু নাসের আহমেদ, ছিলেন ১৯৫২ সালে পূর্ব বাংলা চলচ্চিত্র সংস্থার একজন অন্যতম প্রতিষ্ঠাতা। তার ছোট ভাই হামিদুর রহমান, একজন চিত্রশিল্পী, যিনি পরবর্তীতে শহীদ মিনার নির্মাণ করেন এবং সর্বকনিষ্ঠ  সাঈদ আহমদ ছিলেন নাট্যব্যক্তিত্ব ও লেখক।নাজির আহমেদ পূর্ববঙ্গের চলচ্চিত্র বিকাশের উদ্যোক্তা, ইত্তেফাক, ১ এপ্রিল ২০১৭   আহমেদ ঢাকা বিশ্ববিদ্যালয় থেকে ১৯৪২ সালে স্নাতক সম্পন্ন করেন।  কর্মজীবন নাজির আহমেদ স্নাতক হওয়ার পর ১৯৪২ খ্রিস্টাব্দে অল ইন্ডিয়া রেডিও-এর কলকাতা কেন্দ্রে প্রথম মুসলিম ঘোষক হিসাবে কর্মজীবন শুরু করেন। ১৯৪৬ খ্রিস্টাব্দে ঢাকা বেতার কেন্দ্রে যোগ দেন। ১৯৪৭ খ্রিস্টাব্দের ১৪ আগস্ট রাত বারোটায় তার কন্ঠেই প্রথম ঘোষিত হয় পাকিস্তান ব্রডকাস্টিং সার্ভিস,ঢাকা। সবসময়ে তিনিই গীতিনকশা, নাটক ইত্যাদি রচনা করে ঢাকা বেতারকে উজ্জীবিত করেন।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৮৯,  পাকিস্তানের প্রথম গভর্নর জেনারেল মুহম্মদ আলী জিন্নার ভ্রমণের উপর  ঢাকায় নির্মিত প্রথম প্রামাণ্যচিত্র ইন আওয়ার মিডস্ট(১৯৪৭) এর স্রষ্টা ছিলেন। প্রামাণ্যচিত্রটি পাকিস্তানের তৎকালীন গভর্নর-জেনারেল মুহাম্মদ আলী জিন্নাহর দশ দিনের ঢাকা সফরকে কেন্দ্র করে ছিল। আহমেদ ১৯৪৮–১৯৫২ পর্যন্ত লন্ডনে বিবিসির হয়ে কাজ করেছিলেন। বিবিসির বাংলা অনুষ্ঠান আঞ্জুমান  চালু করেন। তিনি সালামাত, চাকা এবং ১৯৫৫ সহ অন্যান্য প্রামাণ্যচিত্র তৈরি করেছিলেন। ১৯৬০ সালে মুক্তিপ্রাপ্ত আসিয়া চলচ্চিত্রের কাহিনী ও সংলাপ রচয়িতা ছিলেন তিনি।  আহমেদ ১৯৬৮ সালে নতুন দিগন্ত নামে একটি চলচ্চিত্র পরিচালনা করেছিলেন এবং ১৯৭০ সালে বিন্দু থেকে বৃত্ত চলচ্চিত্রে চিত্রগ্রাহক হিসাবে কাজ করেছিলেন।  পুরস্কার  ১১তম বাচসাস পুরস্কার - ১৯৮৩আহমদ, নাজীর, বাংলাপিডিয়া   তথ্যসূত্র   বহিঃসংযোগ  বিষয়শ্রেণী:১৯২৫-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি চলচ্চিত্র পরিচালক বিষয়শ্রেণী:ঢাকার ব্যক্তি
রাজকুমার হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন কে. শঙ্কর। চলচ্চিত্রটিতে অভিনয় করেন শাম্মী কাপুর, সাধনা শিবদাসানি, প্রাণ, পৃথ্বীরাজ কাপুর, ওম প্রকাশ এবং রাজেন্দ্রনাথ। চলচ্চিত্রটির সঙ্গীত পরিচালনা করেন শঙ্কর জয়কিষণ। অভিনয়ে শাম্মী কাপুর - প্রিন্স ভানুপ্রতাপ/ভগতরাম সাধনা শিবদাসানি - প্রিন্সেস সঙ্গীতা পৃথ্বীরাজ কাপুর - মহারাজা প্রাণ - নরপাত ওম প্রকাশ - বেমিসাল রাজেন্দ্র নাথ - কপিল/জগতরাম আঁচলা সচদেব - পদ্মা সঙ্গীত  #  গান  কণ্ঠশিল্পী ১ "জানেওয়ালে, জারা হোশিয়ার" মোহাম্মদ রফি ২ "তুমনে কিসিকি জানকো জাতে হুয়ে দেখা হ্যায়" মোহাম্মদ রফি ৩ "ইস রাঙ বাদালতি দুনিয়া মেঁ" মোহাম্মদ রফি ৪ "তুমনে পুকারা অউর হাম চালে আয়ে" মোহাম্মদ রফি, সুমন কল্যাণপুর ৫ "দিলরুবা দিল পে তু ইয়ে সিতাম কিয়ে জা" মোহাম্মদ রফি, আশা ভোঁসলে ৬ "নাচ রে মান বাড়কাম্মা" লতা মঙ্গেশকর, আশা ভোঁসলে ৭ "আজা আয়ি বাহার, দিল হ্যায় বেকারার" লতা মঙ্গেশকর তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র বিষয়শ্রেণী:রাজপুত্র সম্পর্কে চলচ্চিত্র
কাজলরেখা ২০২৪ সালের বাংলাদেশী সংগীতধর্মী কাব্যিক নাট্য চলচ্চিত্র। চারশো বছর আগের বাংলার রূপকথা মৈমনসিংহ গীতিকার কাজলরেখা অবলম্বনে পরিচালনা করেছেন গিয়াস উদ্দিন সেলিম। প্রধান চরিত্রে অভিনয় করছেন শরিফুল রাজ ও মন্দিরা চক্রবর্তী। এটি ২০২৪ সালের ১১ই এপ্রিল প্রেক্ষাগৃহে মুক্তি পায় ।   অভিনয়শিল্পী    শরিফুল রাজ - সুচ কুমার  মন্দিরা চক্রবর্তী - কাজলরেখা   রাফিয়াথ রশিদ মিথিলা - কংকন দাসী   সাদিয়া আয়মান  খায়রুল বাসার  ইরেশ যাকের  ইয়াসির আরাফাত রহিম  আজাদ আবুল কালাম  শাহানা রহমান সুমী  ইরফান সেলিম সুজন  ঝুনা চৌধুরী  গাউসুল আলম শাওন  তানভীর হোসাইন প্রবাল  অরণ্য রাহী জল  পংকজ মজুমদার   কলাকৌশলী    চিত্রনাট্য,সংলাপ ও পরিচালনা - গিয়াস উদ্দিন সেলিম  নির্বাহী প্রযোজক ও সম্পাদক - ইকবাল এ. কবির  চিত্রগ্রাহক - কামরুল হাসান খসরু  সঙ্গীত ও আবহ সঙ্গীত পরিচালক - ইমন চৌধুরী  সঙ্গীত ধারণা - কফিল আহমেদ  প্রোডাকশন এবং সেট ডিজাইনার - সাইফুল হক (স্থপতি)  ক্রিয়েটিভ প্রডিউসার- জুয়েইরিযাহ মউ  প্রথম সহকারী পরিচালক এবং কাস্টিং ডিরেক্টর - ইয়ামিন মজুমদার  সহকারী পরিচালক - জিরিন মল্লিক  শিল্প নির্দেশক - মিখাইল নাজমুল  সহকারী শিল্প নির্দেশক - এম এইচ শরীফ অংক  পোশাক পরিকল্পনাকারী - সামিউন জাহান দোলা  রূপসজ্জাকর - ফরহাদ রেজা মিলন  লাইন প্রডিউসার,লোকেশান ও ব্যবস্থাপনা - মোঃ মুন্সী তুরান হোসেন  স্থিরচিত্রগ্রাহক - রোহিত শাওন  আলোক প্রক্ষেপক - মোঃ আব্দুস সামাদ   নির্মাণ  ২০২২ সালে নেত্রকোনার সুসং দূর্গাপুরে কাজলরেখা চলচ্চিত্রের শুটিং শুরু হয়।  ময়মনসিংহ গীতিকার ‘কাজলরেখা’ অংশটি নিয়ে গিয়াস উদ্দিন সেলিম প্রায় ১২ বছর গবেষণা করে সিনেমাটি তৈরি করেন।  প্রচারণা  ২০২৩ সালের ২৮শে অক্টোবর কলকাতার ইডেন গার্ডেনে বাংলাদেশ জাতীয় ক্রিকেট দলের বিশ্বকাপ আসরের ম্যাচে ‘কাজল রেখা’ টিম চলচ্চিত্রের প্রচারণা চালায়।  ২০২৪ সালের ২৭শে মার্চ চলচ্চিত্রের অফিসিয়াল ফেসবুক পেজে ট্রেইলার প্রকাশ করা হয়।   মুক্তি  চলচ্চিত্রটি ২০২৪ সালের ৯ ফেব্রুয়ারি একযোগে বাংলাদেশ, কানাডা, আমেরিকাসহ বিশ্বজুড়ে মুক্তি পাওয়ার কথা থাকলেও, বিলম্বিত হয়ে ১১ই এপ্রিল ইদ উপলক্ষে বাংলাদেশের প্রেক্ষাগৃহে মুক্তি পায়।   প্রভাব  মধ্যযুগের বাংলা সংস্কৃতির যেসব উৎস রয়েছে, তার মধ্যে একটি হলো মৈমনসিংহ গীতিকা। সেটারই একটি অংশ হলো কাজলরেখা, যা গিয়াস উদ্দিন সেলিমের পরিচালনায় সিনেমায় রূপ পায়। ইতিহাসের এই উৎসের একটা উদাহরণ হিসেবে ঢাকা বিশ্ববিদ্যালয়ের ইতিহাস বিভাগের মাস্টার্স শ্রেণির পাঠ্যসূচিতে ‘কাজলরেখা’ ছবিটিকে অন্তর্ভুক্ত করা হয়।  তথ্যসূত্র    বহিঃসংযোগ        বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:গিয়াস উদ্দিন সেলিম পরিচালিত চলচ্চিত্র বিষয়শ্রেণী:ইমন চৌধুরী সুরারোপিত চলচ্চিত্র
{{subst:empty template|You forgot to subst this template.  Replace {{Orphaned}} with {{subst:Orphaned}}}}{== Orphaned non-free media () == 25px|link= Thanks for uploading :. The media description page currently specifies that it is non-free and may only be used on Wikipedia under a claim of fair use. However, it is currently orphaned, meaning that it is not used in any articles on Wikipedia. If the media was previously in an article, please go to the article and see why it was removed. You may add it back if you think that that will be useful. However, please note that media for which a replacement could be created are not acceptable for use on Wikipedia (see our policy for non-free media).  If you have uploaded other unlicensed media, please check whether they're used in any articles or not. You can find a list of 'file' pages you have edited by clicking on the "my contributions" link (it is located at the very top of any Wikipedia page when you are logged in), and then selecting "File" from the dropdown box. Note that all non-free media not used in any articles will be deleted after seven days, as described on criteria for speedy deletion. Thank you. See also
পিচ্চাওয়াই (এছাড়াও পিছুভাই, পিছুভাই, পেছাভাই ইত্যাদি) হ'ল বড় আকারের ভক্ত হিন্দু আঁকা ছবি, সাধারণত কাপড়ে, যা কৃষ্ণকে চিত্রিত করে। এগুলি মূলত হিন্দু মন্দিরগুলিতে পুষ্টিমর্গ ভক্তিমূলক ঐতিহ্যগুলিতে ঝুলিয়ে রাখা হয়েছিল, বিশেষত রাজস্থানের নাথদ্বারায় শ্রীনাথজি মন্দিরটি প্রায় ১৬৭২ সালের দিকে নির্মিত হয়েছিল। এগুলি কৃষ্ণর স্থানীয় রূপ এবং পুস্তিমার্গ উপাসনার কেন্দ্র শ্রীনাথজীর প্রতিমার পিছনে ঝুলানো হয়। তার লীলা চিত্রিত করুন। তাদের সাথে জড়িত আরেকটি অঞ্চল ছিল আওরঙ্গবাদ। পিচওয়াইসের উদ্দেশ্য, শৈল্পিক আবেদন ব্যতীত নিরক্ষরদের কাছে কৃষ্ণের গল্প বর্ণনা করা। মন্দিরে বিভিন্ন চিত্রের সাথে সেট রয়েছে, যা দেবদেবীর উদ্‌যাপন উৎসবগুলির ক্যালেন্ডার অনুযায়ী পরিবর্তন করা হয়।  thumb|আঠারো শতকের শেষের দিকে গাভী উৎসবের পিচওয়াই, নীল রঙা সুতির উপর আওরঙ্গবাদ (?) আঁকা এবং মুদ্রিত স্বর্ণ ও রূপা পাতা এবং অস্বচ্ছ জলরঙ, ৯৭ ৫/৮ x ১০৩ ১/৪ ইঞ্চি (২৪৮ x ২৬২ সেমি)|সীমানা  পিছুওয়াই শব্দটির অর্থ পিছনে ঝুলানো (সংস্কৃত শব্দের "পিছু" এর অর্থ পিছনে এবং "ওয়েস" এর অর্থ ঝুলানো)। নাথদ্বারা চিত্রকর্মগুলি অন্যান্য জেনারগুলিতে বিশেষত ভারতীয় ক্ষুদ্র চিত্রগুলিতে এগুলি এবং অনুরূপ কাজগুলি কভার করে। পুষতিমার্গ ঐতিহ্যের মতো, এগুলির সূচনা ডেকান থেকেই হয়েছিল, তবে বর্তমানে তারা মূলত পশ্চিম ভারতের সাথে যুক্ত।Blurton, 142-143; Harle, 393Blurton, 142-143  আধুনিক উৎপাদন  পিছুওয়াই নাথদ্বারের মূল রফতানি হয়ে উঠেছে এবং বিদেশী দর্শনার্থীদের মধ্যে এটির বেশ চাহিদা রয়েছে। শিল্পীরা বেশিরভাগ চিত্রন কি গালীতে (চিত্রগুলির স্ট্রিট) এবং চিত্রকরন কা মহল্লায় (চিত্রশিল্পীদের কলোনী) এবং নিবিড় যোগাযোগের সাথে একটি ঘনিষ্ঠ সম্প্রদায় তৈরি করে প্রায়শই পিছুওয়াই চিত্রকর্ম একটি গোষ্ঠী প্রচেষ্টা, যেখানে বেশ কয়েকজন দক্ষ চিত্রশিল্পী একসাথে শিল্পীর তত্ত্বাবধানে একসাথে কাজ করেন।  তথ্যসূত্র  মন্তব্য  Pichwai Paintings  বিষয়শ্রেণী:বৈষ্ণবধর্ম বিষয়শ্রেণী:রাজস্থানি শিল্পকলা বিষয়শ্রেণী:ভারতীয় চিত্রকর্ম বিষয়শ্রেণী:রাজসমন্দ জেলা বিষয়শ্রেণী:বৈষ্ণব সম্প্রদায়
রামনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৩,৬৫৯ জন, যার মধ্যে পুরুষ ভোটার ২১,২৫৩ জন এবং নারী ভোটার ২২,৪০৫ জন। রামনগর বিধানসভা কেন্দ্রে ২০১৮ ভোটার লিঙ্গানুপাত ১,০৫৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪০,৯১৫ জন যার মধ্যে পুরুষ ভোটার ২০,০৭০ জন এবং নারী ভোটার ২০,৮৪৫ জন।   বিধানসভার সদস্য    নির্বাচন বিধায়কদল সময়কাল২০১৮সুরজিৎ দত্ত বিজেপি২০১৮-বর্তমান২০১৩ রতন দাস সিপিআই(এম)২০১৩-১৮২০০৮সুরজিৎ দত্ত আইএনসি১৯৮৮-২০১৩২০০৩১৯৯৮১৯৯৩১৯৮৮১৯৮৩বীরেন দত্ত সিপিআই(এম)১৯৭৭-২০৮৮১৯৭৭   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
গ্যারি এন্ড্রু প্যালিস্টার (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত।  বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লিগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়।  যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লিগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন।  ম্যানচেস্টার ইউনাইটেডের পক্ষে খেলা শেষ ১৯৯৭-৯৮ মৌসুমে ম্যানচেস্টার ইউনাইটেড আর্সেনালের পেছনে লিগ দ্বিতীয় হয়।  ম্যানচেস্টার ইউনাইটেডে থাকাকালে প্যালিস্টার তিনটি এফএ কাপ চারটি প্রিমিয়ার লিগ একটি লিগ কাপ এবং একটি উয়েফা কাপ উইনার্স কাপ জেতেন।  অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন।   বহিঃসংযোগ     Gary Pallister profile at thefa.com  বিষয়শ্রেণী:১৯৬৫-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:বিলিংহ্যাম ফুটবল ক্লাবের খেলোয়াড় বিষয়শ্রেণী:ডার্লিংটন ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
কোরাগা হল একটি উপজাতি সম্প্রদায় যারা প্রধানত দক্ষিণ কন্নড়, কর্ণাটকের উদুপি জেলা এবং দক্ষিণ ভারতের কেরালার কাসারগোদ জেলায় বসবাস করে। কর্ণাটকের এই অঞ্চলগুলিকে প্রায়শই তুলুনাড়ু হিসাবে উল্লেখ করা হয়, যা সাধারণত পূর্ববর্তী দক্ষিণ কানারা জেলার সীমান্তবর্তী অঞ্চল।  উত্তর কন্নড়, শিমোগা এবং কোডাগুর পার্শ্ববর্তী জেলাগুলিতেও এরা অল্প সংখ্যায় বসবাস করে।  কোরাগাকে ভারত সরকার একটি তফসিলি উপজাতি হিসাবে শ্রেণীবদ্ধ করেছে।   ভারতের ২০০১ সালের আদমশুমারি অনুসারে কোরাগাদের মোট সংখ্যা ছিল ১৬,০৭১।  তাদের নিজস্ব ভাষা রয়েছে যা একটি স্বাধীন দ্রাবিড় ভাষা হিসাবে শ্রেণীবদ্ধ।  এই ভাষা স্থানীয় এলাকার প্রচলিত টুলু, কন্নড়, মালয়ালম ভাষা দ্বারা দৃঢ়ভাবে প্রভাবিত।   সামাজিক মর্যাদা  ১৯০১ সালের আদমশুমারি প্রতিবেদনে কোরাগাকে ঝুড়ি প্রস্তুতকারক এবং শ্রমিক পেশার অন্তর্গত একটি নিচু উপজাতি হিসাবে উল্লেখ করা হয়েছে। এদের মধ্যে কিছু লোক সেসময় মেথর হিসাবে নিযুক্ত ছিল। তারা আজও অস্পৃশ্য হিসাবে বিবেচিত হয়। তারা হিন্দুদের দ্বারা আচারিকভাবে দূষিত হিসাবে বিবেচিত, কিন্তু অতীতে দাবি করা হয়েছে যে তারা চন্ডাল শ্রেণীর। তাদের লোককাহিনী দাবি করে যে হুব্বাশিকা নামের তাদের একজন প্রধান ছিল, কিন্তু কদম্ব আখ্যান অনুযায়ী তারা একজন ব্রাহ্মণ মহিলা এবং একজন শূদ্র পিতার বংশধর।  এডগার থার্স্টন এমটি ওয়ালহাউস ১৮৭৫ সালে লিখেছিলেন যে  কাপাটা সহ কোরাগারা ছিল পনেরটি চন্ডাল গোষ্ঠীর মধ্যে সর্বনিম্ন। যাইহোক, থার্স্টন মনে করেন যে তারা প্রকৃতপক্ষে এই অঞ্চলের আদিবাসী ছিল যারা ভারতের উত্তর থেকে আর্যদের আগমনের ফলে ছত্রভঙ্গ ও বিতাড়িত হয়ে দাসে পরিণত হয়েছিল।   কোরাগারা যে অঞ্চলে বাস করে তা বেশিরভাগই কৃষি জমি এবং বনভূমি নিয়ে গঠিত  এই উপজাতির লোকেরা ঝুড়ি তৈরির জন্য বনজ পণ্য - প্রধানত, বাঁশ এবং লতা - ব্যবহার করে ।  তারা ঐতিহ্যগতভাবে পাতার তৈরি ঘরে বাস করত, যাদেরকে কপ্পাস বলা হয় এবং তারা পাতায় পোশাক পরিধান করত।  একবিংশ শতাব্দীর শুরুর দিকে তাদের সরকারের তরফ থেকে তাদের জন্য বিনামুল্য আবাস নির্মাণ করে দেওয়া হয়।  কিন্তু তাদের মধ্যে কেউ কেউ এখনও হয় গৃহহীন বা সরকারী মালিকানাধীন জমিতে বসবাস করে।    তথ্যসূত্র   বিষয়শ্রেণী:ভারতের তফসিলি জনজাতি বিষয়শ্রেণী:দ্রাবিড় জাতি বিষয়শ্রেণী:কর্ণাটকের সামাজিক গোষ্ঠী বিষয়শ্রেণী:কেরলের সামাজিক গোষ্ঠী
আবদুল মালিক উজির একজন পাকিস্তানি রাজনীতিবিদ যিনি ২০০২ থেকে ২০১৩ সাল পর্যন্ত পাকিস্তানের জাতীয় পরিষদের সদস্য ছিলেন।   রাজনৈতিক পেশা  তিনি ২০০২ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৪১ (উপজাতীয় অঞ্চল -২) থেকে পাকিস্তানের জাতীয় পরিষদে নির্বাচিত হয়েছিলেন ।  তিনি ৮,০০৫ ভোট পেয়ে স্বতন্ত্র প্রার্থী মুহাম্মদ সালেহ শাহকে পরাজিত করেছিলেন।   ২০০৮ সালের পাকিস্তানের সাধারণ নির্বাচনে তিনি স্বতন্ত্র প্রার্থী হয়ে নির্বাচনী এলাকা এনএ -৪১ (উপজাতি অঞ্চল-VI) থেকে জাতীয় সংসদ সদস্য নির্বাচিত হয়েছিলেন ।  তিনি ৭,৯৯৭ ভোট পেয়ে গালিব খানকে পরাজিত করেছিলেন।  জাতীয় সংসদ সদস্য থাকাকালীন তার খারাপ অভিনয় করার জন্য তিনি সমালোচিত হয়েছিলেন।  তিনি ২০১৩ সালের পাকিস্তানের সাধারণ নির্বাচনে জমিয়তে উলামায়ে ইসলাম (এফ) (জেআইআই-এফ) এর প্রার্থী হিসাবে নির্বাচনী এলাকা এনএ -৪১ (উপজাতি অঞ্চল-VI) থেকে জাতীয় পরিষদের আসনের হয়ে দৌড়েছিলেন।  তবে ব্যর্থ হয়েছিল। তিনি ৩,০৪৫ ভোট পেয়ে গালিব খানের কাছে আসনটি হেরেছিলেন।    আরো দেখুন    পশতুন তাহাফুজ আন্দোলন  আলী উজির   তথ্যসূত্র   বিষয়শ্রেণী:পাকিস্তানি রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:জীবিত ব্যক্তি
ডান|থাম্ব|250x250পিক্সেল|চোল সাম্রাজ্যের মানচিত্র শিলালিপি এবং ঐতিহাসিক সূত্রগুলি জাহির করে যে মধ্যযুগীয় চোল সম্রাট রাজেন্দ্র চোল ১০২৫ খ্রীষ্টাব্দে শ্রীবিজয়কে বশ করার জন্য ইন্দোচীন, ইন্দোনেশিয়া এবং মালয় উপদ্বীপে একটি নৌ-অভিযান পাঠান।Kulke, p 212 তিরুবলঙ্গদু পট্টিকা, লেইডেন অনুদান, এবং রাজেন্দ্র চোল ১ম-এর তামিল শীলাফলক হল এই অভিযানটির সম্বন্ধে তথ্যের প্রধান উৎস।    তথ্যসূত্র   বিষয়শ্রেণী:দক্ষিণ-পূর্ব এশিয়ার সামরিক ইতিহাস বিষয়শ্রেণী:চোল সাম্রাজ্য জড়িত সামরিক অভিযান বিষয়শ্রেণী:১০২৫-এর সশস্ত্র সংঘাত বিষয়শ্রেণী:ভারতের বৈদেশিক সম্পর্কের ইতিহাস
জ্যাক মা জনপ্রিয় ট্রেডিং সাইট আলিবাবা ডট কম এর কর্ণধার এবং চীনের শীর্ষ ধনী ব্যক্তি। বর্তমানে জ্যাক মা এর সম্পদের পরিমাণ ২৫০০ কোটি ডলার। আলিবাবাতে তার ৭.৮% স্টেক আছে এবং পেমেন্ট প্রক্রিয়াকরণ প্রতিষ্ঠান আলি পে তে তার স্টেক প্রায় ৫০%।  প্রাথমিক জীবন জ্যাক মা ১৯৬৪ সালে পূর্ব চীনের চচিয়াং প্রদেশের হাংচৌ শহরে জন্মগ্রহণ করেন। তিন সন্তানের মধ্যে তিনি ছিলেন দ্বিতীয়। তার এক বড়ভাই এবং ছোট বোন ছিল। তার পরিবারের আর্থিক অবস্থা খুব ভাল ছিল না। জ্যাক এর বাবা-মা গান গেয়ে বেড়াতেন। মা এর দাদা ছিলেন চীনের জাতীয়তাবাদী দলের একজন স্থানীয় অফিসার। চেয়ারম্যান মাও জাতীয়তাবাদী দলকে হারিয়ে দেবার পরে মা এর দাদাকে কম্যুনিস্ট পার্টির শত্রু হিসেবে চিহ্নিত করা হয় এবং মৃত্যুদণ্ডে দণ্ডিত করা হয়।  ছাত্র হিসেবে জ্যাক মা ভাল ছিলেন না। জাতীয় কলেজ ভর্তি পরীক্ষায় তিনি দুইবার ফেল করেন। তৃতীয়বার পাস করার পরে তিনি হুয়াংঝু টিচার্স ইন্সটিটিউট এ ভর্তি হবার সুযোগ পান। ১৯৮৮ সালে তিনি গ্রাজুয়েশন সম্পন্ন করেন। কলেজে পড়া অবস্থায় তার স্ত্রী ঝাং ইং এর সাথে তার পরিচয়, পরিণয় এবং পাস করে তারা বিয়ে করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:চীনা বৌদ্ধ বিষয়শ্রেণী:এশিয়া গেম চেঞ্জার পুরস্কার বিজয়ী বিষয়শ্রেণী:চীনা বিনিয়োগকারী বিষয়শ্রেণী:২০শ শতাব্দীর চীনা ব্যবসায়ী বিষয়শ্রেণী:২১শ শতাব্দীর চীনা ব্যবসায়ী বিষয়শ্রেণী:আলিবাবা গ্রুপের ব্যক্তি বিষয়শ্রেণী:চচিয়াংয়ের ধনকুবের বিষয়শ্রেণী:হাংচৌয়ের ব্যবসায়ী বিষয়শ্রেণী:তথ্য প্রযুক্তি ব্যবসায়ী বিষয়শ্রেণী:চীনা প্রধান নির্বাহী বিষয়শ্রেণী:চীনা কম্পিউটার ব্যবসায়ী বিষয়শ্রেণী:চীনা তাওবাদী বিষয়শ্রেণী:চীনা প্রযুক্তি কোম্পানি প্রতিষ্ঠাতা বিষয়শ্রেণী:হাংচৌ সাধারণ বিশ্ববিদ্যালয়ের প্রাক্তন শিক্ষার্থী বিষয়শ্রেণী:লেজিওঁ দনরের নাইট